Fordelen ved et fastrentelån er først og fremst er at økonomien din ikke påvirkes hvis renten stiger. Du vet for en periode framover nøyaktig hva boliglånsutgiftene vil være. Ulempen er at utgiftene dine ikke går ned, hvis renten går ned. Det er viktig å være klar over at du har forpliktet deg til å betale den fastsatte renten i hele den avtalte rentebindingsperioden, selv om det alminnelige rentenivået synker. Vurder derfor fastrentelån hvis du tenker langsiktig og vil ha forutsigbarhet i økonomien din. Alternativt kan du kombinere fast og flytende rente. Da oppnår du forutsigbarhet på fastrentelånet, samtidig som du får med deg bevegelsene i den flytende renten, og full fleksibilitet til ekstra innbetalinger eller full innfrielse på lånet med flytende rente. Bryter du ut av avtalen før bindingstiden har utløpt vil du risikere å måtte betale overkurs, som igjen vil medføre økte totalkostnader.